**Samandráttur av avgerðum   
tiknar av Skatta- og avgjaldskærunevndini   
22. mars 2007  
  
Avgerð nr. 06-03-31-43 frá 22-3-2007**   
*- meirvirðisgjald  
- meirvirðisgjaldslógin § 12*

Toll- og Skattstova Føroya gjørdi av, at meirvirðisgjald skuldi rindast í samband við innflutning av elementum til tvey hús, tí talan var um avtalu millum vinnurekandi. Skatta- og avgjaldskærunevndin metti, at talan var um innflutning til egnan bústað og broytti avgerðina hjá Toll- og Skattstovu Føroya.

*Tikið til eftirtektar*

**Avgerð nr. 05-02-21-44 frá 22-3-2007**   
*- gegni hjá limum í kommunalari skattakærunevnd og*  
*- rætturin at leggja fram fyri nevndini  
- lóg um Toll- og Skattafyrisiting § 17, § 13*

Skatta- og avgjaldskærunevndin avgjørdi at heimvísa mál til nýggja viðgerð hjá kommunalari skattakærunevnd vísandi til, at tveir av limunum vórðu mettir at vera ógegnigir

*Samtykt at geva loyvi smb tilmælinum*

**Avgerð nr. 06-02-22-27 frá 22-3-2007***- rentur av írestandi skatti  
- skattalógin § 135*

Toll- og Skattstova Føroya kravdi í januar 2006 kær­ara eftir írestandi skatti fyri 2004. Kærarin rindaði skattin, men mótmælti, at hann skuldi rinda rentur, tí hann hevði boðað frá, tá hann flutti av landinum og hevði ongantíð fingið girokort fyri 2. og 3. kvartal, ella nakran rykkjara og hevði heldur ikki fingið uppgerð, sum vísti írestandi skattin. Skatta- og avgjaldskærunevndin avgjørdi at broyta avgerðina hjá Toll- og Skattstovu Føroya soleiðis, at rentur ikki vórðu kravdar fyrr enn frá tí, at kærarin í januar 2006 fekk fráboðan um eftirstøðu fyri 2004.

*Samtykt at geva loyvi smb tilmælinum*